作者:李文蔚
標題:張子房圯橋進履・仙呂/賞花時
內容:則我這行色匆匆去意緊，飲過這錢祖香醪杯數巡。(長者雲)賢士，這一去必然稱平生之願也。(正末雲)張良異日崢嶸呵，(唱)我若是得志節遂風雲，(雲)長者之恩，高如華嶽，深如滄海，豈敢忘也？(長者雲)不必掛念，豈望賢士報乎？(正末唱)我說的言辭落可便有準，(雲)長者言之當也。但念善犬有展草之恩，良馬有垂韁之報，禽獸尚然如此，何況為人而不知恩乎？(長者雲)賢士休說如此言語，不勞持意，穩登前路也。(正末唱)我報答你個救困苦的這個大恩人。(下)。